Diari Oficial de la Generalitat Valenciana


Sumari del DOGV 9353, del 02-06-2022 (2022/5024)

RESOLUCIÓ de 25 de maig de 2022, del director general de LABORA Servei Valencià d'Ocupació i Formació, per la qual es proveeixen els llocs anunciats per la convocatòria número 55/2022, de 4 d'abril de 2022.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9353

Data del DOGV
:   02-06-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/5024


Data del document
:   25-05-2022

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

RESOLUCIÓ de 25 de maig de 2022, del director general de LABORA Servei Valencià d'Ocupació i Formació, per la qual es proveeixen els llocs anunciats per la convocatòria número 55/2022, de 4 d'abril de 2022. [2022/5024]  
Vistos els informes emesos en data 13 de maig de 2022 per la Direcció General de Funció Pública, relatius al compliment dels requisits de participació per part de les persones sol·licitants en la convocatòria número 55/2022, de 4 d'abril de 2022 (DOGV 9316, 08.04.2022), per a la provisió, pel procediment de lliure designació, dels llocs de treball números 23461, 23193 i 39464 adscrits a LABORA Servei Valencià d'Ocupació i Formació.  
Tenint en compte que les persones seleccionades per a ocupar els tres llocs citats es consideren idònies, ja que han exercit diversos llocs de responsabilitat i ocupen actualment, amb destinació provisional, els respectius llocs als quals opten, havent quedat acreditada la seua formació, experiència, implicació i professionalitat en l'exercici de les seues funcions. Vistos els mèrits al·legats pels candidats en el seu currículum, així com la seua labor i trajectòria professional que consta en el full de serveis, es considera que posseeixen el perfil professional i les aptituds necessàries per a l'adequat exercici de les responsabilitats dels respectius llocs, i compten amb un ampli coneixement de l'organització, estructura i funcions d'aquest organisme. Es fa constar que, pel que fa al lloc 39338, l'adjudicatària és l'única participant admesa.  
  
De conformitat amb el que es disposa en el punt quart de la Resolució de la convocatòria esmentada, així com en l'article 115 de la Llei 4/2021, de 16 d'abril, de la funció pública valenciana, i l'article 62 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; i fent ús de les atribucions conferides per l'article 14, apartat 1, lletra p, del Decret 216/2020, de 29 de desembre, del Consell, d'aprovació del Reglament d'organització, règim jurídic i funcional de LABORA, Servei Valencià d'Ocupació i Formació (DOGV 8990, 07.01.2021), resolc:  
  
  
Primer  
Nomenar Dionisio Ortega Domingo, funcionari de carrera del subgrup A2, amb NRP \*\*\*8234\*\*\*, com a cap del Servei de Gestió de Programes d'Ocupació, lloc de treball número 23356, grup A2, complement de destí nivell 26 i complement específic E050, sector general.  
  
Nomenar María Paz Arviza Valverde, funcionària de carrera del subgrup A1, superior d'administració, amb \*NRP \*\*\*0988\*\*\* com a subdirectora general administrativa, lloc de treball número 23079, grup A1, complement de destí nivell 30 i complement específic E050, sector general.  
  
Nomenar Ana Belén Perales Estiguín, funcionària de carrera del subgrup A1, amb NRP \*\*\*0478\*\*\*, com a cap del Servei de Comunicació, lloc de treball número 39899, grup A1, complement de destí nivell 28 i complement específic E050, sector general.  
  
Segon  
El cessament en l'actual lloc de treball es produirà d'ofici el mateix dia en què es publique aquesta resolució en el Diari Oficial de la Generalitat Valenciana. La presa de possessió en el nou destí s'efectuarà l'endemà de la publicació.  
  
Contra aquesta resolució, que posa fi a la via administrativa, es podrà interposar, potestativament, recurs de reposició davant del mateix òrgan que va dictar l'acte contra el qual es recorre, en el termini d'un mes comptat des de l'endemà de la publicació, o recurs contenciós administratiu davant del Jutjat Contenciós Administratiu de València, o davant el jutjat contenciós administratiu en la circumscripció del qual tinga la persona demandant el seu domicili corresponent, en el termini de dos mesos a comptar des de l'endemà de la publicació. Tot això de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, així com en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna per a la defensa dels seus interessos.  
  
València, 25 de maig de 2022.- El director general de LABORA Servei Valencià d'Ocupació i Formació: Enric Nomdedéu i Biosca.